b'\n_START_ARTICLE_\nHeliogabalove vrtnice\n_START_PARAGRAPH_\nHeliogabalove vrtnice (The Roses of Heliogabalus) je oljna slika angle\xc5\xa1ko-nizozemskega akademskega slikarja sira Lawrencea Alma-Tademe, katere lastnik je Juan Antonio P\xc3\xa9rez Sim\xc3\xb3n.\n_START_SECTION_\nMotiv\n_START_PARAGRAPH_\nMotiv slike temelji na najverjetneje izmi\xc5\xa1ljenem prizoru iz \xc5\xbeivljenja rimskega cesarja Elagabala oz. Heliogabala (204\xe2\x80\x93222), omenjenega v Historii Augusta: _NEWLINE__NEWLINE_Oppressit in tricliniis versatilibus parasitos suos violis et floribus, sic ut animam aliqui efflaverint, cum erepere ad summum non possent._NEWLINE__NEWLINE_Neko\xc4\x8d pa je v sobi za slavja, ki je imela premi\xc4\x8dni strop, svoje izkori\xc5\xa1\xc4\x8devalce zasul s toliko vijolicami in drugimi cveticami, da so nekateri do smrti zadu\xc5\xa1ili, medtem ko so se sku\xc5\xa1ali prebiti na prosto._NEWLINE_V izvirniku kronika torej omenja "vijolice in drugo cvetje", Alma-Tadema pa je prizor priredil tako, da Elagabalus svoje goste s stropa nepri\xc4\x8dakovano zasuje z ven\xc4\x8dnimi listi vrtnic. Thayer je v opombah k Historii Augusta opomnil, da podoben dogodek pripisujejo tudi Neronu (Suetonius, Nero, xxxi), soba s premi\xc4\x8dnim stropom pa se omenja tudi pri opisu Trimalhijeve hi\xc5\xa1e (Petronius: Satiricon).\n_START_SECTION_\nOgledi\n_START_PARAGRAPH_\nSlika je del zasebne zbirke. A v sklopu razstave Viktorijanska obsedenost: Zbirka P\xc3\xa9reza Sim\xc3\xb3na (A Victorian Obsession: The P\xc3\xa9rez Sim\xc3\xb3n collection) je od novembra 2014 do marca 2015 bila na ogled v Leighton House Museum v Londonu. To je prvi\xc4\x8d po spominski razstavi Royal Academy v \xc4\x8dast Alma-Tademe leta 1913, da je bilo delo razstavljeno v Londonu.'